CELEX: 62021TN0630
Language: et
Date: 2021-09-29 00:00:00
Title: Kohtuasi T-630/21: 29. septembril 2021 esitatud hagi – Çolakoğlu Metalurji ja Çolakoğlu Dış Ticaret versus komisjon

22.11.2021   
            
            
               ET
            
            
               Euroopa Liidu Teataja
            
            
               C 471/60
            
         
      29. septembril 2021 esitatud hagi – Çolakoğlu Metalurji ja Çolakoğlu Dış Ticaret versus komisjon
      (Kohtuasi T-630/21)
      (2021/C 471/85)
      Kohtumenetluse keel: inglise
      
         Pooled
      
      
         Hagejad: Çolakoğlu Metalurji AŞ (İstanbul, Türgi), Çolakoğlu Dış Ticaret AŞ (İstanbul) (esindajad: advokaadid J. Cornelis ja F. Graafsma)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tühistada komisjoni 5. juuli 2021. aasta rakendusmäärus (EL) 2021/1100, millega kehtestatakse Türgist pärit teatavate rauast, legeerimata terasest või muust legeerterasest kuumvaltsitud lehttoodete impordi suhtes lõplik dumpinguvastane tollimaks ja nõutakse lõplikult sisse kõnealuse impordi suhtes kehtestatud ajutine tollimaks (ELT 2021, L 238, lk 32), ja
               
            
                  —
               
               
                  mõista hagejate kohtukulud välja Euroopa Komisjonilt.
               
            
         Väited ja peamised argumendid
      
      Hagi põhjenduseks esitavad hagejad neli väidet.
      
                  1.
               
               
                  Esimene väide, mille kohaselt rikuti Euroopa Parlamendi ja nõukogu määruse (EL) 2016/1036 (1) artikli 2 lõike 10 punkti i, kui ekspordihinda korrigeeriti (näilise) komisjonitasu alusel, ja täpsemalt, et
                  
                              —
                           
                           
                              rikuti määruse (EL) 2016/1036 artikli 2 lõike 10 punkti i osas, milles komisjonitasudega seotud korrektsioon ületab tegeliku Çolakoğlu Dış Ticaret AŞile makstud komisjonitasu,
                           
                        
                              —
                           
                           
                              rikuti määruse (EL) 2016/1036 artikli 2 lõike 10 punkti i, sest Çolakoğlu Dış Ticaret AŞ ei saa kasumimarginaali, ja
                           
                        
                              —
                           
                           
                              Çolakoğlu Dış Ticaret AŞi komisjonitasu alusel töötavaks esindajaks pidades tehti ilmne hindamisviga, mistõttu rikuti määruse (EL) 2016/1036 artikli 2 lõike 10 punkti i.
                           
                        
            
                  2.
               
               
                  Teine väide, mille kohaselt rikuti määruse (EL) 2016/1036 artikli 2 lõike 10 punkti b, kui tollimaksu tagastamisega seotud korrektsiooni tingimusena nõuti tollimaksu tasumist.
               
            
                  3.
               
               
                  Kolmas väide, mille kohaselt tehti ilmne hindamisviga, kui keelduti dumpingumarginaali kvartaalsest arvutamisest, mistõttu rikuti määruse (EL) 2016/1036 artikli 2 lõike 10 sissejuhatavat osa.
               
            
                  4.
               
               
                  Neljas väide, mille kohaselt rikuti määruse (EL) 2016/1036 artikli 2 lõike 10 punkti j, kui keelduti riskimaandamisest tuleneva kasumi ja kahjumiga korrigeerimisest.
               
            
         (1)  Euroopa Parlamendi ja nõukogu 8. juuni 2016. aasta määrus (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (ETL 2016, L 176, lk 21).